Mart Lepp
Mart Lepp (sündinud 28. detsembril 1947) on kunstikoguja, Eesti suurima kunstikogu omanik[viide?]. Tema kunstikogusse kuulub ligi 25 000 teost[viide?]. Kunstikogu on peamiselt tasuta komplekteeritud[viide?], tuginedes otsesuhtlusele kunstnike või nende lähedastega[viide?]. Mart Lepp on sündinud Tallinnas. Tema kunstikogule, kuhu algul kuulus 300 teost (peamiselt 19. sajandi Lääne-Euroopa ja vene maalikunstnike ofordid, samuti eesti kunstnike (August Weizenbergi, Kristjan Raua, Eduard Viiralti, Paul Burmani, Aleksander Vardi, Ferdi Sannamehe) maalid, skulptuurid ja graafika), pani aluse tema ema Selma Lepp (1911–1977). Mart Lepp on lõpetanud 1969. aastal Tallinna 10. Õhtukeskkooli. Lepp alustas 1961. aastal graafika kogumist, 1972. aastal keskendus eesti maalikunstile. Kogu sisaldab ka akvarelle ja joonistusi ning kavandeid ja etüüde. Ta on korraldanud oma kogust terve rea näitusi ning publitseerinud mapisarju, katalooge, bibliofiilseid trükiseid. Lepp on koostanud ka raamatuid botaanikast. Kunstikoguja jaoks olulisematest autoritest on kujunenud väga suured monograafilised kollektsioonid. Mitmelt kunstnikult on üle tuhande teose. Suurte kollektsioonidega on Lepa kogus esindatud näiteks Aleksander Vardi, Jüri Arrak, Valdur Ohakas, Olav Maran, Olga Terri, Vive Tolli, Peeter Mudist, Richard Kaljo, Felix Randel, Johannes Uiga, Johannes Saal, Elmar Kits ja Eduard Ole.